Omnibus presentes litteras inspecturis Galterus, dominus Nemosii, et Margarita ejus uxor, salutem in Domino. Noverint universi quod nos concedimus et laudamus commutationem quam Guido de Merevilla, miles, et Elizabeth, uxor ejus, fecerunt cum abbate et conventu Sancti Benedicti Floriacensis super viaria de Telleio, quam dictus Guido a nobis tenet in feodo, cum duabus masuris de Bogiaco et eam que sita est sub aqua quae dicitur Nandus, tali conditione quod homines dictorum abbatis et conventus apud Bogiacum manentes ad usum sui et pecudum suarum liberum accessum habeant ad aquam que dicitur Nandus. In cujus rei testimonium presentem paginam sigillo nostro fecimus roborari. Actum anno Domini millesimo ducentesimo decimo octavo, mense julio.